text: Mindre end 10 pct. chance for at finde olie i Givskud
  25 maj 2011 kl. 13.42
  Boringen efter olie ved Givskud har været i gang i to uger. Boret er nu nede i omkring halvandens kilometers dybde.
  Der skal bores indtil begyndelsen af juni, og planen er at nå 2500 meter ned. 
  De to amerikanske selskaber, der står for boringen, har hver 40 procent af borelicensen - og den danske stat har de sidste 20.
  Projektet koster 40 millioner kroner, men chancen for at finde olie vurderes til at være mindre end 10 procent.
  